Αφράνιος Συάγριος

Ο Αφράνιος Συάγριος, λατιν.: Afranius Syagrius (άκμασε το 345–382) ήταν Ρωμαίος πολιτικός και διοικητής, ύπατος το 382.

 Βιογραφία 
Ο Αφράνιος ήταν μέλος της ρωμαϊκής αριστοκρατικής οικογένειας των Συαγρίων, η οποία καταγόταν από το Λούγδουνον (Λυών). Olszaniec, Szymon. Prosopographical studies on the court elite in the Roman Empire (4th century A. D.), Wydawnictwo Naukowe Uniwersytetu Mikołaja Kopernika, 2013  Στα ίδια χρόνια που έζησε ο Αφράνιος, μαρτυρείται ένας άλλος Συάγριος (ήταν ύπατος το 381), και δεν είναι πάντα δυνατό να διακρίνουμε τη σταδιοδρομία των δύο Συαγρίων.

Το 369 ο Αφράνιος πιστοποιείται ως νοτάριος. Εκείνο το έτος, ο Ρωμαίος Αυτοκράτορας Βαλεντινιανός Α΄ τον απομάκρυνε από το αξίωμά του μετά από μία αποτυχημένη στρατιωτική επιχείρηση, και ο Αφράνιος αφιερώθηκε στην ιδιωτική ζωή.

Συνέχισε τη σταδιοδρομία του υπό τον Αυτοκράτορα Γρατιανό, πιθανώς λόγω τής φιλίας του με τον ποιητή Αυσόνιο. Ο Αφράνιος ήταν magister memoriae το 379, όταν κάποιος ονόματι Θεόδωρος τον διαδέχθηκε. Μεταξύ 18 Ιουνίου 380 και Αυγούστου 382 αναφέρεται ως πραιτωριανός έπαρχος της Ιταλίας.  Το 381 ήταν επίσης έπαρχος της πόλης της Ρώμης και ύπατος το 382.

 Δείτε επίσης 
 γένος των Αφρανίων
 Toνάντιος Φερεόλος (έπαρχος), εγγονός από τη μητέρα

 Παραπομπές 

 Πηγές 
 CLRE – 
 PLRE 1 – 
Potter, David Stone, The Roman Empire at Bay: Ad 180-395, Routledge, 2004, , pp. 545–546.

Κατηγορία:Πολίαρχοι Ρώμης
Κατηγορία:Ρωμαίοι ύπατοι του 4ου αιώνα